
Αθήνα 6 Νοεμβρίου 2017



ΠΡΟΣ : Υπουργό Εθνικής Άμυνας κ. Πάνο Καμμένο 
              Αναπληρωτή Υπουργό  Εθνικής Άμυνας κ. Δημήτριο Βίτσα 
              Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων 
             

ΚΟΙΝ :  ΕΓΑ/ΓΕΕΘΑ - ΕΓΑ/ΓΕΣ - ΕΓΑ/ΓΕΝ - ΕΓΑ/ΓΕΑ
             Στρατιωτικοί συντάκτες

ΘΕΜΑ: Μεταθέσεις  εν ενεργεία Στρατιωτικών έτους 2017 


             Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων,

                1. Η Π.ΟΜ.ΕΝ.Σ. - Πανελλήνια Ομοσπονδία Ενώσεων Στρατιωτικών, ο νόμιμος και θεσμικός εκπρόσωπος των εν ενεργεία Στρατιωτικών, έγινε αποδέκτης του με αριθμό πρωτοκόλλου 59 εγγράφου της Ένωσης Στρατιωτικών Περιφέρειας Ηπείρου, που μας γνωστοποίησε το σοβαρό πρόβλημα που έχει ανακύψει κατά τις μεταθέσεις του έτους 2017, σε προσωπικό του Στρατού Ξηράς. 
[bookmark: _GoBack]                2. Συγκεκριμένα  συνάδελφοι που υπέβαλαν ενδικοφανή προσφυγή κατά της μετάθεσής τους τον Ιούλιο 2017, δεν έλαβαν την προβλεπόμενη απάντηση εντός των προβλεπόμενων από τον Νόμο 3883/2010 χρονικού διαστήματος των δεκαπέντε (15) ημερών,  αλλά με καθυστέρηση που ξεπέρασε σε πολλές περιπτώσεις  τους δύο  μήνες.
                3. Αυτό είχε σαν αποτέλεσμα να αρχίσει η σχολική περίοδος, να εκδοθούν οι διαταγές μεταθέσεων με χορήγηση φύλλων πορείας άμεσης εκτέλεσης, να διαταραχθεί ο οικογενειακός βίος και να υποστούν χωρισμό οι οικογένειες συναδέλφων που λόγω της καθυστέρησης κοινοποίησης της απάντησης επί των προσφυγών τους, δεν μπόρεσαν να τους ακολουθήσουν, στην νέα τοποθέτησή τους. 

             Αξιότιμοι κ.κ. Υπουργοί, Αξιότιμοι κ.κ. Βουλευτές της Διαρκούς Επιτροπής Εθνικής Άμυνας και Εξωτερικών Υποθέσεων,
             Παρακαλούμε για τις δέουσες ενέργειές σας, ώστε να ληφθεί μέριμνα για τις οικογένειες αυτές των συναδέλφων αλλά και να μην επαναληφθεί στο μέλλον το θέμα αυτό, που προκάλεσε σοβαρά προβλήματα στους συναδέλφους και τις οικογένειές τους.
                                                                    Μετά τιμής

          Για το Διοικητικό Συμβούλιο

